Den Vest-Sjællandske Avis, 1836-11-05
Regieringen har faaet Efterretning om at Don Miguel har isinde at forsøge med 300 Mand en Landgang i Portugal, hvortil nogle Jtalienere ere hvervede og to Sardinske og et Amerikansk Skib fragtede. Hertugen af Modena siges at understøtte denne Expedition, og skal have lovet Don Miguel sin Datters Haand, naar den lykkes. To Portugisiske Krigskibe udrustes for at vaage over denne Expeditions Bevægelser. Nationalgarden skulde den 9de have aflagt Eed paa Konstitutionen paa Campo d'Ourique; men formedelst Regnveir fandt Ceremonien Sted i Kasernerne, som bleve illuminerede tre Aftener efter hinanden. De brittiske Skibes Ankomst giorde et ubehageligt Jndtryk paa Folket og Misfornøielsen yttrede sig temmelig lydeligt. Paa Tajelaae 5 Orlogskibe og en Fregat under Brittisk Flag At den Spanske konstitutionelle Armee er i en maadelig Tilstand kan tilfulde sees af dens Magtesløshed, da det kan lykkes en Partiegiænger som Gomez at streife hele Landet igiennem og udplyndre en konstitutionelsindet Stad, som Kordova, paa 55,000 Jndvaanere, og da nye Karlistiske Bander, kunne reise sig paa alle Punkter; det spanske Folk bliver fordeelt i to Halvdele, som bekiæmper hinanden paa Liv og Død, saa at Krigen i Spanien gaaer over til en sand Udryddelseskrig. De konstitutionelle Generaler siges nu imidlertid at anstrænge sig af al Magt for at faae Bugt med Gomez, som efter Escalantes Nederlag var bleven saameget mere farlig. Under 11te October indberettede GeneralAlaix fra Alcala la Real, at Gomez holdt Priegobesat den 9de October. Da han var i Tvivl om vore Troppers sande Stilling, saa afsendte han en Parlamentair for at udforske den under Paaskuddet af at foreslaae en Udvexling af Krigsfangerne. Men General Alaix, som var underrettet om dette Konstgreb, lod den Oberst, som havde paataget sig denne Kommission, tilligemed en Adjutant, to Uhlaner og en Trompeter anholde og transportere til Granada uden at de fik Tilladelse til at sætte sig i Forbindelse med Nogen. General Rodil har sat sig i Forbindelse med Alaix for at angribe Gomez. Ro diis Korps skal udgiøre 10000 Mand Jnfanterie og 400 Kavallerie og Alairs 7000 Mand. Journal des Debats vil vide at mange smaae Byer have ladet sig af de forrige Kongelige Frivillige forlede til at revoltere til Fordeel for Don Karlos, og at selv Munkene ere i den flyttede ind i deres Klostere, Fra Stockholm berettes følgende: Den 14de October Kl. 3 1/2 om Natten udbrød der Jld i Jnspekteursbygningen paa Slottet Drottningholm. Den der liggende Øvelses Bataillon udmærkede sig meget ved Slukningen; al Faren var allerede Kl. 6 forbi Hs. Kongelige Majestæt har ladet tilkiendegive Øvelses=Bataillonens Officere og Mandskab sin allerhøieste Tilfredshed med den ved denne Leilighed udviste Jver og har ladet Bataillonen udbetale en Gratification. - Den 18de October omtrent Kl. 9 1/2 iagttoges i Fahlun et høist mærkværdigt Phoenomen paa Himmelen. J Zenith fandtes en hvid Cirkel af tre Gange Maanens Størrelse, hvoraf en Blanding af hvide og lyserøde Straaler spredte sig til alle Sider. Disse udstrakte sig lidt efter lidt og nærmede sig Horizonten. Det hvide Skin gik til Slutningen over til rødt, og var stærkest i Sydost, hvor det antog en blodrød Farve. Giennem de lyserøde Straaler syntes Stiernerne klare. Da Phoenomenet, som varede noget over et Qvarteer, var sin Opløsning nær, formindskedes Cirkelen ved Zenith og antog en Triangelform, lignende et altseende Øie. Deromkring trak Straalerne sig hurtigt sammen og forsvandt paa en Gang Fra Christiania skrives under 19de October: Efterat Fuldmagts=Kommitteens Jndstilling i Gaar var taget under Afgiørelse i Storthinget, blev den i Heelhed antagen, saaledes at alle de mødende Repræsentanter beholdt deres Sæde. Det overordentlige Storthing bestaaer saaledes af de samme Medlemmer, der udgjorde det ottende ordentlige Storthings Medlemmer ved dets Slutning, – med Undtagelse af at anden Repræsentant for Listers og Mandals Amt, Vice-Konsul J H. Beer, nu selv er tilstede, istedetfor den under Beers midlertidige Forfald indkaldte Suppleant Teis Lundegaard, og at Suppleanten Prokurator Horn har taget Sæde istedetfor anden Repræsentant for Christianssand, Konsul Andersen, der er bleven frietagen for at afgive Møde, paa Grund af at dette vilde have en høist indgribende skadelig Virkning paa hans Velfærd. - Hvad Repræsentanten Mielva angaaer, besluttedes, at Sagens Dokumenter angaaende den imod ham fremkomne Anke skulde tilstilles Ødelthinget til nærmere Behandling, naar Storthingets Forhandlinger paa grundlovmæssig Maade ere aabnede. Derefter besluttedes, at den under 8de Februar bestemte Fordeling af Medlemmer i Odels thing og Lagthing ogsaa gielder ved nærværende overordentlige Storthing. Efterat dernæst Sørenssen var valgt til Præsiden i Storthinget, Falsen til Præsident i Odelsthinget og Schyds i Lagthinget, erklærede den midlertidige Præsident (Sørensen. det fierde overordentlige Storthing konstitueret. –Et Extrablad til den norske Rigstidende under 20de Octbr. meddeler, at efter foregaaende offentlig Publikation blev Storthinget samme Dag Kl. 1 aabnet under det sædvanlige Ceremoniel af militair Parade og Procession af Autoriteterne, ved Hs. Excellence Rigets Statholder Grev Wedel Jarlsberg, hvortil han var blevet beskikket ved et Kongeligt Reskript Hs. Exellence oplæste derefter Hs. Maj. Kongens Tale, hvoraf vi meddele Begyndelsen: "Gode Herre og norske Mænd, Efterat have været samlet over fem Maaneder, blev ottende ordentlige Storthing opløst i Kraft af Grundlovens § 80. J Overeens stemmelse med Grundlovens § 69, som giver Kongen Ret til at forsamle Storthinget udenfor den almindelige Tid, samt i Henhold til dens 70de §, er nærværende overordentlige Storthing blevet sammenkaldt. De Lovforslag, jeg paa nye vil lade Eder forelægge, ere af særdeles Vigtighed for Riget. Vore Finantsers blomstrende Tilstand vil sætte Eder i Stand til med Lethed at ordne Stats-Udgivterne. Overskuddet af Stats-Jndtægterne er betydeligt, uagtet de direkte Skatters Nedsættelse til det Halve Oversigt over Rigets Tilstand vil nu for Eder vorde gientagen. Lov Forslagene og Kommunernes Anliggender og Haandværksdrivter kræve Eders Opmærksomhed. De nøiagtigste Overveielser, understøttede af Lokal Kundskab, bør lede Eder til de Beslutninger, som J agte at undergive min Sanktion." Sluttelig indeholder samme Extrablad tredive Kongelige Propositioner, som ved naadigst Resolution af 7de d. M. blive gjorte til Gienstand for det overordentlige Storthings Virksomhed. Hs. Kgl. Majestæt har desuden resolveret, at de af den Norske Regiering fremsatte bemærkninger til det af sidstafholdte Storthing udfærdigede Armee Budget, der udgiør en Deel af det almindelige Budget, som ved det overordentlige Storthing vil blive taget under Behandling, skulle bringes til Storthingets Kundskab, for at Samme kan gives Adgang til, ved paanye af tage denne Sag under Overveielse, at vedtage forandrede Bestemmelser, hvortil det, ifølge den Norske Regierings Bemærkninger, maatte finde sig foranledige. – Et andet Extrablad til den Norske Rigstidende under 21de October indeholder en Beretning og Rigets Tilstand i de sidste to og tyve Aar, som Statholderen den 20de dennes af Statsraad Krog lod oplæse i Storthingets Forsamling.